Wekîlê HDPyî yê Mersînî Ridvan Turanî Heyetê Pêroyî yê Meclîsî de derheqê qanûnê înfazî de qisey kerd.
Turanî pare kerd ke dezgehê hukmkerdişî pabesteyê qesre yê û vat: ''Şima asayîş û edaletê weçînayîşî çin kerd, wekîl û şaredarî eştî zîndanan, rojnamegerî tepiştî. Seba şima dewayê sîyasîyî bîyî dewayê nefretî. Di rojî yo ke kam/e tweet binuso/a û rexne bikero/a şima sey terorîst îlan kenê.''
Turanî da zanayene ke zîndanan de 400 tepişteyî estê û vat: ''Sabrî Kaya rîxmo ke krîzê qelbî derbaz kerd, 3 reyî mabênê zîndan û nêweşxaneyî de şino û yeno. Mehmet Koç 47 serre yo, pê kanserî kewt la qanûnê şima nêverdeno ke no kes bêro veradayene. Mehmet Emîn Ozkan 85 serre yo 25 serran ra nata zîndan de yo û nêno veradayene.''
